Ķeltu jūra
Ķeltu jūra (angļu: Celtic Sea, īru: An Mhuir Cheilteach, velsiešu: Y Môr Celtaidd, korniešu: An Mor Keltek, franču: Mer Celtique, bretoņu: Ar Mor Keltiek) ir Atlantijas okeānam piederīga jūra pie Eiropas krastiem. Jūras nosaukums saistīts ar to, ka tās krastos dzīvo mūsdienu ķeltu tautas. Jūra izdalīta relatīvi nesen — 1921. gadā; tai piemīt kopējas ģeoloģiskās un hidroloģiskās īpatnības. Mūsdienās jūras nosaukums ir iegājies, to plaši lieto gan zvejnieki, gan arī naftas ieguves rūpniecībā nodarbinātie. Daļu akvatorijas jūras dienvidaustrumos pie Bretaņas pussalas dažkārt dēvē par Iruāza jūru.